අවුරුදු 30ක් තිස්සේ පැවති යුද්ධය නිමවී නව නිදහස් දේශයක් ආරම්භ වෙමින් පවතින සමයක නිවී යන යුද ගිනි දැල් නැවත අවුළුවාලන සුළු ප්‍රකාශයක් කිරීම රටේ පුරවැසියෙකු විසින් නොකළ යුතු බව නියෝජ්‍ය සොලිසිටර් ජනරාල් බුවනෙක අළුවිහාරේ මහතා කොළඹ මහධිකරණයේදී ඊයේ (07) ප්‍රකාශ කළේය.එවැනි ප්‍රකාශයක් කිරීම ජාතිවාදී ක්‍රියාවක් බවද ප්‍රකාශ කළ ඒ මහතා ශ්‍රී ලංකා යුද හමුදාවට දායකත්වය දුන් පුද්ගලයකු වශයෙන් සරත් ෆොන්සේකා මහතා කර ඇති සුදුකොඩි ප්‍රකාශය ජාතිවාදී හැඟීම් ඇති කිරීමට හේතුවන බවද කීය.යුද පිටියේ සිටි මාධ්‍යවේදියකුගෙන් තමන්ට එම සුදුකොඩි කථාව ආරංචි වූ බවත් ඒ ගැන වැඩිදුර නොදන්නා බවත් විත්තිකරු සන්ඩේ ලීඩර් කර්තෘ ෆෙඩ්රිකා ජෑන්ස්ට කියා තිබූ බවද අළුවිහාරේ මහතා කීය.එවැනි ප්‍රකාශයක් කිරීමද කට කතාවක් පැතිර වීමක් වෙනවා.